แบบ ป.ค. ๔
สำนักปลัด  องค์การบริหารส่วนตำบลทุ่งแก
รายงานการประเมินองค์ประกอบการควบคุมภายใน
สำหรับระยะเวลาดำเนินงานสิ้นสุด ๓๐ เดือน กันยายน พ.ศ.๒๕๖๑

	องค์ประกอบของการควบคุมภายใน
(สำนักปลัด)
	ผลการประเมิน/ข้อสรุป

	๑. สภาพแวดล้อมการควบคุม
งานการเจ้าหน้าที่
๑.๑ กิจกรรมด้านกฎหมาย
  เกิดจากสภาพแวดล้อมภายใน เนื่องจากไม่มีเจ้าหน้าที่ผู้รับผิดชอบหลักในการดำเนินการโดยตรง การปฏิบัติงานในหน้าที่ทำให้การตรวจสอบและการปฏิบัติงานที่เกี่ยวข้องกับกฎหมายและระเบียบต่างๆเกิดความผิดพลาดได้ ซึ่งอาจทำให้หน่วยงานเกิดความเสียหาย
งานแผนและงบประมาณ
๑.๒ กิจกรรมด้านการจัดทำประชาคม
  เกิดจากสภาพแวดล้อมภายในและภายและภายนอก เนื่องจากประชาชนเข้าร่วมการประชุมประชาคมหมู่บ้านเพื่อจัดทำแผนพัฒนาท้องถิ่นน้อยเมื่อเปรียบเทียบกับสัดส่วนของประชากร/ครัวเรือนทั้งหมด ซึ่งคิดว่าเป็นหน้าที่ของผู้นำและสมาชิกสภา อบต. ที่จะต้องเสนอโครงการเข้าสู่แผนฯ
งานป้องกันและบรรเทาสาธารณภัย
๑.๓ กิจกรรมการดำเนินการช่วยเหลือผู้ประสบสาธารณภัย
       ขาดเจ้าหน้าที่รับผิดชอบในงานป้องกันภัยฝ่ายพลเรือนโดยตรงและอาสาสมัครป้องกันภัยฝ่ายพลเรือน (อปพร.) ในหมู่บ้านยังไม่เพียงพอต่อพื้นที่รับผิดชอบ  การสั่งใช้กำลังยังไม่มีประสิทธิภาพเท่าที่ควร  เนื่องจาก อปพร. ส่วนใหญ่เป็นบุคคลภายนอกและประกอบอาชีพเกษตรกรเป็นส่วนใหญ่  เมื่อถึงช่วงฤดูฝนก็มักไปประกอบอาชีพของตน  จึงทำให้มีกำลังในการปฏิบัติงานไม่เพียงพอและทำให้เกิดความล่าช้าในการให้ความช่วยเหลือผู้ประสบภัย 
           ขาดวัสดุ – อุปกรณ์ที่มีประสิทธิภาพ   ในการปฏิบัติงาน  ซึ่งไม่สามารถตอบสนองความต้องการของประชาชนได้อย่างทั่วถึง เนื่องจากจำกัดด้วยงบประมาณที่จะสามารถนำมาดำเนินงานได้
	ผลการประเมิน
สำนักปลัด  มีการแบ่งโครงสร้างและการปฏิบัติงาน ตามคำสั่งแบ่งงาน ที่ ๒๑๓/๒๕๖๐ ลงวันที่ ๒ เดือนตุลาคม ๒๕๖๐ ทั้งสิ้น ๗ งาน คือ
๑.งานบริหารงานทั่วไป
๒.งานบริหารงานบุคคล
๓.งานนโยบายและแผน
๔.งานงบประมาณ
๕.งานกฎหมายและคดี
๖.งานกิจการสภา
๗.งานป้องกันและบรรเทาสาธารณภัย
     จากการวิเคราะห์ประเมินผลตามองค์ประกอบมาตรการควบคุมภายในตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.๒๕๖๑ พบความเสี่ยงในภารกิจ ๓ กิจกรรม คือ
1. กิจกรรมด้านกฎหมาย
2. กิจกรรมด้านการจัดทำประชาคม
3. กิจกรรมการป้องกันและบรรเทาสาธารณภัย






















แบบ ป.ค. ๔
	องค์ประกอบของการควบคุมภายใน
(สำนักปลัด)
	ผลการประเมิน/ข้อสรุป

	๒.การประเมินความเสี่ยง
๒.๑  กิจกรรมด้านกฎหมาย
     เกิดความเสี่ยงจากสภาพแวดล้อมภายใน การดำเนินการทางด้านกฎหมายและคดีความยังขาดบุคลากรที่จะทำหน้าที่ทางด้านกฎหมายโดยตรง จึงทำให้งานด้านกฎหมายไม่ครอบคลุมและถูกต้องชัดเจน
๒.๒ กิจกรรมด้านการจัดทำประชาคม
     เกิดความเสี่ยงจากสภาพแวดล้อมภายในและภายนอก จากสัดส่วนผู้เข้าร่วมประชุมประชาคมหมู่บ้านเทียบกับประชากรทุกหลังคาเรือนในแต่ละหมู่บ้าน พบว่ายังมีน้อย เนื่องจากทัศนคติของประชาชนคิดว่าเป็นหน้าที่ของผู้นำท้องถิ่น สมาชิกสภาฯ เป็นผู้เสนอความเห็นต่างๆ ซึ่งทำให้มีโอกาสน้อยที่จะรับทราบปัญหาความต้องการของประชาชนได้อย่างทั่วถึงทุกเพศทุกวัย
๒.๓ กิจกรรมการป้องกันและบรรเทาสาธารณภัย
          ๑.การให้ความช่วยเหลือผู้ประสบภัยไม่ทันท่วงที
           ๒.ขาดเจ้าหน้าที่  ที่รับผิดชอบในงานป้องกันภัยฝ่ายพลเรือนโดยตรง
           ๓.ขาดวัสดุอุปกรณ์ที่มีประสิทธิภาพในการปฏิบัติงาน  ซึ่งไม่สามารถตอบสนองความต้องการของประชาชนได้อย่างทั่วถึง
           ๔.ปัญหาในการสั่งใช้กำลัง อปพร.ในเขตพื้นที่  


	การประเมินผลความเสี่ยง
     การประเมินความเสี่ยงในสำนักปลัด องค์การบริหารส่วนตำบลทุ่งแก อยู่ในระดับที่มีความเหมาะสม ครอบคลุมทุกด้านมากขึ้นกว่าการประเมินครั้งก่อน เพราะมีการกำหนดวัตถุประสงค์ระดับส่วนงานและระดับกิจกรรมการทำงานที่สอดคล้องกันมากขึ้น เน้นในกิจกรรมย่อย และติดตามควบคุมในแต่ละส่วนงานเพิ่มขึ้น ทั้งนี้ต้องอาศัยความร่วมมือทั้งจากผู้บริหาร เจ้าหน้าที่ ลูกจ้าง และพนักงานจ้างทุกระดับอย่างจริงจัง
















[bookmark: _GoBack]แบบ ป.ค. ๔
	องค์ประกอบของการควบคุมภายใน
(สำนักปลัด)
	ผลการประเมิน/ข้อสรุป

	๓.กิจกรรมการควบคุม
 ๓.๑ กิจกรรมด้านกฎหมาย
     ปรับปรุงคำสั่งแบ่งงานให้ชัดเจนกรณีผู้รับผิดชอบไม่อยู่ให้มอบหมายผู้อื่นทำงานแทน จัดอบรมให้ความรู้กับเจ้าหน้าที่เพื่อเพิ่มประสิทธิภาพในการปฎิบัติงาน ปลูกจิตสำนึกเจ้าหน้าที่ให้มีความรับผิดชอบและอุทิศตนเพื่อประโยชน์ของทางราชการมากขึ้น และจัดให้มีระบบการตอบคำถามการแก้ไขปัญหาเรื่องร้องทุกข์ ร้องเรียน ปัญหาความเดือดร้อนของประชาชน โดยการประเมินผลจากผู้รับบริการ
 ๓.๒ กิจกรรมด้านการจัดทำประชาคม
     ประชุมชี้แจงผ่านกิจกรรมที่ลงพื้นที่ให้ประชาชนตระหนักเห็นความสำคัญของการมีส่วนร่วมในการวางแผนพัฒนาท้องถิ่นให้แต่ละหมู่บ้านกำหนดกฎ/ข้อบังคับให้ประชาชนเข้าร่วมอย่างน้อยครัวเรือนละ ๑ คน หากไม่เข้าร่วมจะเกิดผลเสียอย่างไรบ้างหรือมีบทกำหนดโทษอย่างไรบ้าง เป็นต้น รวมทั้งสร้างแรงจูงใจในการเข้าร่วมจัดทำประชาคม เช่น การจับสลากรางวัล สำหรับผู้มาร่วมกิจกรรม
๓.๓ กิจกรรมการป้องกันและแก้ไขปัญหายาเสพติด
     ๑.  เร่งรัดการฝึกอบรม  เพื่อเพิ่มสมาชิกอาสาสมัครป้องกันภัยฝ่ายพลเรือน (อปพร.) ร้อยละ 2  ของจำนวนประชากร  เพื่อเป็นกำลังหลักในหมู่บ้าน/ตำบลในการปฏิบัติการการช่วยเหลือประชาชนได้ทันที  เมื่อมีสาธารณภัยเกิดขึ้นในพื้นที่
      ๒.พัฒนาเจ้าหน้าที่โดยไปฝึกอบรมสัมมนาอย่างต่อเนื่อง  และฝึกวิธีการให้ความช่วยเหลือประชาชนเพื่อให้เกิดความรู้ความชำนาญ
      ๓. จัดทำแผนอัตรากำลังเพื่อขออัตรากำลังด้านการป้องกันและบรรเทาสาธารณภัยเพื่อรับผิดชอบในงานป้องกัน ฯโดยตรง
     ๔. จัดหาวัสดุ – อุปกรณ์ที่จำเป็นในการปฏิบัติงานให้เพียงพอ และทันต่อการแก้ไขปัญหาความเดือนร้อนของประชาชน
     ๕. ตั้งงบประมาณเพื่อจ่ายเป็นค่าตอบแทนการปฏิบัติหน้าที่ให้กับ อปพร.ในการปฏิบัติหน้าที่ทุกครั้งที่เรียกใช้งาน

	การประเมินผลการควบคุม
     กิจกรรมการควบคุมของสำนักปลัด อยู่ในระดับที่มีความเหมาะสม ครอบคลุมทุก้านมากขึ้นกว่าการประเมินครั้งก่อน โดยมีการเน้นการกำหนดวัตถุประสงค์ระดับส่วนงานและระดับกิจกรรมย่อยแยกเป็น ปัจจัยภายในติดตามตรวจสอบโดยหัวหน้าส่วนงานย่อย และมีการประชุมติดตามและปรับปรุงระบบงานระหว่างผู้บริหาร พนักงานส่วนตำบล ลูกจ้าง พนักงานจ้าง เป็นประจำทุกเดือนทำให้เจ้าหน้าที่ รู้บทบาทหน้าที่และความรับผิดชอบมากขึ้น สำหรับปัจจัยภายนอกมีการประชาสัมพันธ์ ชี้แจงการดำเนินงานของ อบต. ให้ประชาชนได้รับทราบอยู่เสมอ


แบบ ป.ค. ๔
	องค์ประกอบของการควบคุมภายใน
(สำนักปลัด)
	ผลการประเมิน/ข้อสรุป

	๔.สารสนเทศและการสื่อสาร
 ๔.๑  นำระบบอินเตอร์เน็ต เข้ามาใช้ในการบริหารและการปฏิบัติงานราชการของ อบต.
     สำนักปลัดมีการติดตามข้อมูลข่าวสาร หนังสือสั่งการ ระเบียบ ข้อบังคับจากหน่วยงานที่เกี่ยวข้อง ให้สามารถปฏิบัติดำเนินงานทันต่อสถานการณ์และเวลาที่กำหนดมากขึ้น อีกทั้งยังประชาสัมพันธ์ให้ประชาชนได้รับรู้ ข้อมูลข่าวสาร และให้ความร่วมมือในการดำเนินกิจกรรมขององค์การบริหารส่วนตำบลเป็นอย่างดีด้วย
 ๔.๒ การประสานงานภายในและภายนอกสำนักปลัด เช่น
   (๑) การติดต่อประสานงานภายในสำนักปลัดแจกจ่ายให้สำนัก/กองที่รับผิดชอบในทันทีที่ได้รับหนังสือภายในไม่เกิน 
๑ วัน
   (๒) การติดต่อประสานงานกับหน่วยงานภายนอกประชาสัมพันธ์ให้ประชาชนเข้ามามีส่วนร่วมในกิจกรรมต่างๆ ของท้องถิ่น ให้ตรงกับความต้องการของประชาชนในพื้นที่อย่างแท้จริง โดยทางโทรศัพท์และโทรสาร หอกระจายข่าวหมู่บ้าน
 
๕.การติดตามประเมินผล
     ใช้แบบสอบทานเป็นเครื่องมือในการติดตามประเมินผล เพื่อสอบทานการปฏิบัติงานอย่างต่อเนื่องโดยเจ้าหน้าที่ผู้ปฏิบัติ หัวหน้างานและปลัดองค์การบริหารส่วนตำบลต้องติดตามกำกับดูแล เพื่อให้การดำเนินงานของสำนักปลัดเป็นไปตามแผนการดำเนินงานประจำปีขององค์การบริหารส่วนตำบลทุ่งแก
	การประเมินผลสารสนเทศและการสื่อสาร
     ในภาพรวมระบบสารสนเทศและการสื่อสารของสำนักปลัด มีความเหมาะสมครอบคลุมทุกด้าน ทำให้การปฏิบัติงานเป็นไปด้วยความสะดวกรวดเร็วมากขึ้น

















การประเมินผล
     การติดตามประเมินผลการควบคุมภายในของสำนักปลัด ถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำการจัดทำรายงานตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.๒๕๖๑




ผลการประเมินโดยรวม
	จากการวิเคราะห์สำรวจพบว่า มีกิจกรรม ๓ กิจกรรม ที่ต้องจัดการบริหารความเสี่ยง คือ
1) กิจกรรมด้านกฎหมาย  ยังไม่มีเจ้าหน้าที่ผู้รับผิดชอบในการปฏิบัติงานในหน้าที่ทำให้การตรวจสอบเอกสารและการปฏิบัติงานที่เกี่ยวข้องกับกฎหมายและระเบียบต่างๆเกิดความผิดพลาด ซึ่งอาจทำให้หน่วยงานเกิดความเสียหายได้
2) กิจกรรมการจัดทำประชาคม  เพื่อให้ประชาคมมีส่วนร่วมในการพัฒนาท้องถิ่น ประชาชนเข้าร่วมการประชุมประชาคมหมู่บ้านเพื่อจัดทำแผนพัฒนาท้องถิ่นน้อยมากเมื่อเปรียบเทียบกับสัดส่วนของประชากร/ครัวเรือนทั้งหมด เนื่องจากทัศนคติของประชาชนที่มีกต่อการประชาคมคิดว่าเป็นหน้าที่ของผู้นำท้องถิ่นสมาชิกสภาฯ
3) กิจกรรมการป้องกันและบรรเทาสาธารณภัย ยังไม่มีเจ้าหน้าที่ที่รับผิดชอบในการปฏิบัติงานในหน้าที่งานป้องกันและบรรเทาสาธารณภัย ทำให้ความช่วยเหลือผู้ประสบภัยไม่ทันท่วงที
ผลการประเมิน  จากกิจกรรมข้างต้นยังมีความเสี่ยงที่ต้องการติดตามผลการควบคุมอย่างต่อเนื่อง 
เพื่อให้บรรลุวัตถุประสงค์การควบคุม โดยการติดตามประเมินการควบคุมในปีต่อไป

